2001年係卡佩雅蒂復出之後嘅第五年。佢喺2001年澳洲網球公開賽入便以直落兩盤贏咗嗰陣時世界排名第一嘅瑞士籍選手軒芝絲，攞到佢職業生涯第一座大滿貫系列賽嘅冠軍，同年佢又擊敗比利時新秀克莉絲達絲，攞埋2001年法國網球公開賽后冠，同時另外兩場大滿貫賽─2001年溫布頓網球公開賽同埋2001年美國網球公開賽，卡佩雅蒂都一路殺到入準決賽。